runetrust/blame-folketinget-dk huggingface dataset:
Nicolai Wammen (S), 2019-10-22:
Og så siger jeg bare: Vi har faktisk en forhandlingsreserve i fællesskab, vi nu skal drøfte, og der tager jeg meget gerne imod gode forslag, jeg tror sågar, at jeg i morgen eftermiddag får besøg af Det Radikale Venstre, og mon ikke vi kommer til at drøfte det her også?
Villy Søvndal (SF), 2002-05-23:
Men ikke desto mindre skal hver eneste lille dansk kommune nu sætte sig ned og beskrive hele sit ældreområde, vel vidende at der formentlig aldrig er nogen, der byder i de mindre kommuner, og det er jo det, der er helt galt afmarcheret i regeringens ideologiske centralistiske felttog.
Magnus Heunicke (S), 2014-11-27:
Vi startede i Østjylland, så kom vi til Odense, og nu er vi endt i København, og alle steder må man bare alt i alt sige: Kanongode projekter, og hvor er det som transportminister dejligt at se, at der – på trods af at jeg har måttet fægte mig vej igennem forskellige forligskredse og samarbejde med forskellige lokale parter – er enighed i Folketinget om at bakke op om det her virkelig vigtige skridt for den kollektive trafik og for vores store byers muligheder for at fortsætte udviklingen i en grøn retning med fokus på fremkommelighed. Så tak for den opbakning til lovforslaget.
Jens Rohde (V), 2003-03-19:
Kan hr. Frank Jensen ikke bekræfte, at når Hans Blix har nævnt de 2 måneder, er det under helt klar forudsætning af, at Irak samarbejder fuldstændig betingelsesløst og lægger det hele åbent frem? Og hvad er realiteterne på trods af de små fremskridt, der er gjort?
Hans Kristian Skibby (DF), 2021-03-12:
Jeg ved godt, at de fleste af produkterne fra et mejeri nok er i kategorien letfordærvelige fødevarer, men jeg vil bare gerne have ministeren til reflektere over, at der jo også findes fødevarer, som ikke er letfordærvelige, altså konsumvarer, som har længere holdbarhed.
Ole Vagn Christensen (S), 2004-05-28:
Jeg håber, at den fungerende beskæftigelsesminister er enig med os Socialdemokrater i, at selv om man har disse kompensationsordninger på grund af sin arbejdsløshedsunderstøttelse, så giver det ikke den samme dækning, som hvis man havde været omfattet af en arbejdsmarkedspension og havde haft et fuldtidsarbejde.
Nanna Westerby (SF), 2010-03-05:
Jamen altså, det, vi jo bare har fået skabt, er et system, hvor de unge stemmer med fødderne, og man hører fra uddannelsesinstitutioner i udkantsområderne, at de altså ikke er rentable, de har simpelt hen ikke penge nok til at få det til at løbe rundt, når det er sådan, at pengene følger den studerende, følger eleven.
Henrik Dam Kristensen (S), 2011-05-26:
Det, jeg bare vil sige til hr. Karsten Lauritzen, er, at det svar, der er givet på spørgsmål 57 – som jo lidt interessant i øvrigt så ikke er Justitsministeriets svar, men som er en telefonisk gengivelse af en samtale, som embedsmænd har haft med hinanden – synes jeg jo er et svar, som er meget, meget tydeligt, og som klart hejser en advarselslampe op om, at her skal man virkelig passe på.
Holger K. Nielsen (SF), 2018-11-22:
Faktisk er der da også eftertanke hos os på det her spørgsmål, men det betyder så bare ikke, at vi mener, at man skal drage den konklusion, at vi skal stoppe med at tage imod de 500 kvoteflygtninge, fordi – og det lagde jeg meget stor vægt på – de internationale, globale løsninger er afgørende her.
Anni Matthiesen (V), 2020-06-09:
Noget af det, som os, der er valgt i Syddanmark, jo har mærket, også siden ordførerens kollega er kommet i Folketinget, i den periode, hvor fru Lotte Rod er på orlov, er i hvert fald, at der er én i Radikale, som har kæmpet en hård kamp for at få det her gennemført.
Thomas Danielsen (V), 2024-01-24:
Så hvis man renser de tal, som spørgeren her fremhæver, med hensyn til, at det er blevet billigere at drifte en bil i forhold til den kollektive trafik, så vil man altså se, at det er blevet meget dyrere at drifte sin egen bil og være individuelt befordrende i forhold til den kollektive trafik.
Karsten Hønge (SF), 2016-04-26:
Og for det meste, når vi snakker om velfærd, handler det jo om skat, overførselsindkomster og offentlig service, men for ganske almindelige lønarbejdere er velfærd i høj grad et spørgsmål om adgangen til trygge og velordnede forhold på arbejdsmarkedet.
Peter Kofod (DF), 2025-04-25:
For i de 15 år, jeg har været valgt til noget, eller jeg har været politisk aktiv, har Alternativet altid været det parti, der sagde, at nej, nej, der må være nogle meget klare grænser for, hvad man må indsamle på borgerne, hvilken data man må have, og hvordan man bruger dataen, og nu har jeg sådan en oplevelse af, at Alternativet i virkeligheden er det parti, der er allermest villig til at gå længst, og det er så en ny oplevelse for mig, at Alternativet står og siger: Giv den noget mere gas.
Per Husted (S), 2010-03-03:
Jeg kunne jo godt tænke mig at se lidt af personen bag ministeren, der sådan prøver at komme lidt med sine egne visioner om, hvordan ministeren vil påvirke det her meget spændende ministerium i en retning, hvor vi får et stærkere samarbejde mellem universiteter, forskningsmiljøer og det private erhvervsliv.
Ulla Tørnæs (V), 2002-12-05:
Jeg skal beklage, at vi ikke kan opnå enighed omkring det her, og jeg skal beklage, at Socialdemokratiets ordfører ikke er parat til at indse, at vi bliver opfordret til at have bygningsdelen med, fordi vi dermed undgår at bringe institutioner i en situation, hvor de kunne blive bebrejdet, at der sker spekulation i, hvorvidt det er det ene eller det andet.
Hans Christian Schmidt (V), 2003-05-12:
om, at det ikke var så mange hektar. Selvfølgelig har Skov- og Naturstyrelsen diskuteret de ting med os, men det er ikke nogen nem opgave, netop fordi vi ønsker - og nu skal hr. Keld Albrechtsen få det én gang til - at der skal være den samme adgang, som der er til statsskov, og at der skal være den samme adgang til at bruge pesticider, som der er i statsskov.
Bendt Bendtsen (KF), 1999-05-21:
Og når jeg siger, at der ikke er sket noget, så er det blot, fordi jeg må konstatere, at vi ikke har set, at nogen er blevet dømt for spionage. Jeg kan selvfølgelig ikke sige, hvad der ligger i de lukkede arkiver i systemet i dag, og jeg kan overhovedet ikke udtale mig om, hvorvidt der er noget på vej.
Alex Vanopslagh (LA), 2022-05-23:
Man kan ikke bruge bagklogskab til særlig meget, men jeg vil egentlig bare høre statsministeren, om statsministeren i bagklogskabens lys ikke vil indrømme, at det faktisk var en fejl at hjemsende hele FE-ledelsen, og at det kastede dem ud i den krise, de har været i siden.
Rasmus Horn Langhoff (S), 2020-03-12:
Vi skal gøre alt, hvad vi kan, for at komme så godt igennem det som muligt, og det stiller naturligvis krav til os alle sammen – til Folketinget, til myndighederne, til sundhedsvæsenet og ikke mindst til, at vi alle sammen tænker os godt om og tænker på andre end bare os selv.
Mads Fuglede (DD), 2024-05-23:
Mellem plantagerne ligger det åbne land, rapsen blomstrer, og jeg ved jo godt, at en rapsmark ikke er natur-natur, men det er smukt kulturlandskab, og hvis jeg er heldig og dagens møde ender i Hvide Sande eller på de kanter, kommer jeg helt ud til Vesterhavet, hvor der skal stå flere møller, og vores opgave er at placere dem så langt ud til havs, at de ødelægger så lidt af den natur, vi har tilbage, og så de ødelægger så lidt som muligt af den oplevelse, det er at bruge vores natur.
Brian Mikkelsen (KF), 2013-05-22:
Og jeg undrer mig kolossalt meget over, at man i Skatteministeriet har en SF-minister, som ellers vogter om retssikkerheden, og at vi har Socialdemokratiet og andre medlemmer af regeringen, som ikke tænker på, at der her kunne være foregået et kolossalt justitsmord – et kolossalt justitsmord, hvor et ægtepar var kommet til at sidde i spjældet i 1 år og 9 måneder, fordi der ikke var nogen, der udvekslede oplysninger i SKAT.
Mohammad Rona (M), 2024-04-30:
Den automatiske fratagelse kan vi ikke støtte, selv om vi sådan set støtter, at man konkret skal vurdere, hvorvidt en flygtningestatus stadig skal opretholdes eller ej, men vi støtter den ikke, fordi der i dag, som jeg lige har redegjort for, og som flere partier også har redegjort for i dag, er muligheder for at inddrage opholdstilladelser.
Tom Behnke (FP), 1998-10-22:
Det er vigtigt, at alle har muligheden for at få en uddannelse, at der er en mangfoldighed og forskellighed i de forskellige former for uddannelse, således at alle, uanset hvad de har flair for, har mulighed for at vælge den uddannelse, som passer lige netop til dem selv, så de kan uddanne sig til det, de har lyst til, men dog med nogle begrænsninger, og det vil jeg vende tilbage til.
Morten Homann (SF), 2003-09-04:
Den anden del af det er: Jamen med hensyn til de sikkerhedssystemer, som er blevet fuldstændig standardudstyr i danske biler, burde man, hvis man skal følge skatteministerens ellers udmærkede logik, sige: Lad os aftrappe fradraget for dem og så målrette de penge til at introducere nye systemer dér, hvor det giver mest sikkerhed for pengene.
Lisbeth Bech Poulsen (SF), 2019-12-18:
Den 2. december satte vi punktum for årtiers nedskæringer på børneområdet, vi har aftalt at indføre en lov om minimumsnormeringer, vi stopper de ødelæggende besparelser på uddannelse, og vi begynder den helt nødvendige indsats for klimaet – alt det, der peger fremad, og som skal sikre vores børn et meget bedre liv.
Karina Adsbøl (DF), 2017-04-26:
Og tak til Enhedslisten og Alternativet for at rejse den her forespørgselsdebat med det hovedspørgsmål, om regeringen er enig i, at Danmark skal indgå i en bindende aftale med FN om en mere bæredygtig medicinindustri på baggrund af rapporten fra FN.
Karsten Lauritzen (V), 2016-04-05:
Hvis jeg lige skal give svar på det andet spørgsmål, er forklaringen jo på et ændret provenu, at selskaber, der tidligere benyttede sig af den generelle medarbejderaktieordning, der blev afskaffet samtidig, i et vist omfang vil anvende den forestående individuelle medarbejderaktieordning, og den effekt skal medregnes ved opgørelsen af forslagets økonomiske konsekvenser.
René Gade (ALT), 2018-10-09:
For når vi sikrer copyright og varemærkebeskyttelse rigtig, rigtig godt, kan man også nogle gange komme ud for, at der er noget innovation, der går fløjten, fordi der faktisk er nogle, der ikke har mulighed for at få udviklet det på en fornuftig måde, eller vi får lavet nye initiativer, fordi der er nogle store spillere, der sidder for tungt på varemærkerne.
Claus Hjort Frederiksen (V), 2010-10-13:
I Indenrigs- og Sundhedsministeriets tal kan jeg jo se, at Silkeborg Kommune overskred budgettet i 2009 med mere end 100 mio. kr. – rent faktisk 132 mio. kr. – og det svarer til en budgetoverskridelse på 3,9 pct., hvilket er meget i den høje ende sammenlignet med andre kommuner.
Irene Simonsen (V), 2006-03-21:
Nu er SF kommet med et tillægsbetænkningsbidrag, og der står: »SF ønsker samtidig at tilkendegive, at hensigten med optrykket af 12 kendte forfatteres udtalelser fra Politiken den 15. december 2005 i betænkningen var at beskrive tonen i debatten, om end vi beklager, at det ikke klart af betænkningen fremgik, at der var tale om et langt citat fra de 12 forfatteres udtalelser i Politiken.
Poul Nyrup Rasmussen (S), 2000-04-11:
Det synes jeg ville være så umådelig forfriskende, og det tror jeg i virkeligheden også befolkningen har det bedst med, og som sagt endnu en gang: Danske er vi alle sammen, og ingen er mere dansk end andre; vi er det alle sammen og hele dagen. Jeg vil slutte med at udtrykke ønsket om, at vi hen over månederne kan få belyst den fælles valuta som den opgave, vi nu har at skulle forholde os til, på en god og en saglig måde, og med disse ord byder jeg op til en god debat i dag.
Margrete Auken (SF), 2001-12-12:
Og så vil det ønske, som efterhånden er blevet ganske bredt - det er hr. Søren Krarup ikke klar over, men det er faktisk blevet ganske bredt - at man godt vil have det demokrati, som har været lovet os i halvandet hundrede år, få en medvind, som jeg tror at selv ministeren vil blive lidt overrasket over orkanformen i.
Jakob Sølvhøj (EL), 2019-11-21:
Men når det er sagt, er det også vores synspunkt, at den måde, vi håndterer det problem på, jo altså ikke skal være, at vi forringer de muligheder, fri- og privatskoler skal have for at drive skole, men at vi i fællesskab løfter folkeskolen, så vi gør den til et mere attraktivt valg for forældrene.
Birthe Rønn Hornbech (V), 2002-04-09:
Vi ved jo, at ethvert kommunalbestyrelsesmedlem kan blive draget personligt til ansvar for fejl og forsømmelser, eller hvordan det nu er formuleret i lovgivningen, og det er jo klart, at hvis man skal kunne drages til ansvar for noget, skal man også have indflydelse på de afgørelser, der træffes.
Morten Østergaard (RV), 2010-11-23:
Vi har også fulgt diskussionen om, hvorvidt der er enkelte dokumenter, som mere hensigtsmæssigt kunne have været undtaget fra den nye fleksibilitet, men vi lader os indtil videre overbevise af regeringens argument om, at der skal være enighed blandt alle kapitalejere, hvilket altså giver en vetoret.
Poul Erik Dyrlund (S), 1998-05-07:
Det er rigtigt, at vi havde en række deputationer i går, som ridsede en række problemer op for udvalget, men jeg vil godt gøre Folketinget opmærksom på, at de deputationer udtalte sig ud fra det oprindelige forslag og var uden kendskab til det ændringsforslag, vi vedtog i formiddags, der løste mange af de problemer, som de pegede på.
Villy Søvndal (SF), 2004-04-13:
Jeg skal så bare have det på det helt rene for ikke at gå rundt og blive skuffet i fremtiden: Betyder det, at forsvarsministeren hermed siger, at SF ikke fremover eller en anden gang behøver at møde op til forsvarsforhandlinger, fordi forsvarsministeren er leveringsdygtig i begrundelser, og holder dem, der kom først, ikke, så finder han nogle nye, der gør, at SF ikke deltager?
Martin Henriksen (DF), 2016-05-18:
Derfor er det jo bare et vilkår, at der skal være et flertal i Folketinget, som bakker op om politikken,. Og vi står bare i den pudsige situation, at der, hvis man skal lytte til nogle af de meldinger, der er kommet i offentligheden, faktisk burde være et flertal i Folketinget for i hvert fald at gå i den retning, som Dansk Folkeparti her har skitseret.
Frank Aaen (EL), 2007-01-24:
Når vi bruger tid på det, er det jo, fordi det lille flag har spillet en stor rolle med hensyn til at vurdere vidneudsagnet fra en amerikansk forhørsleder, altså, om han havde set endnu mindst én gang, at danske soldater havde udleveret fanger til amerikanerne, der kunne være endt på Guantánamo, og som kunne være blevet udsat for dødsstraf.
Jacob Buksti (S), 2002-11-08:
Socialdemokratiet vil gerne være med til at indføre et lignende pendlerfradrag på Øresund, men det må, som det fremgår af aftalen med regeringen, naturligvis forudsætte en dansk-svensk aftale og tage udgangspunkt i den prismæssige forskel mellem de to broforbindelser.
Jens Peter Vernersen (S), 2008-04-30:
Når der nu er gået disse mange dage ekstra, inden man er gået i gang med behandlingen - der er jo tale om 13½ uge, der er tale om op til 36 dages ventetid, altså virkelig lange ekstra ventetider i de her sager, som åbenbart ikke er indgået i Patientforsikringens vurdering, for man har ikke regnet det med - er der da sket en fejl i sagsbehandlingen.
Per Clausen (EL), 2010-10-28:
Jeg kunne forstå på hr. Kim Mortensens grundige fremlæggelse af sagen, at det også var hans opfattelse, at sagen flere gange havde været behandlet i Folketingets Europaudvalg – eller at der i hvert fald havde været orienteret om sagen – så hr. Kim Mortensen har sådan set i meget lang tid været klar over, at det ville ende på den her måde.
Vibeke Peschardt (RV), 2000-11-16:
Ja, nu har jeg jo forstået, at hr. Hans Christian Schmidt og regeringspartierne, hans parti og vores parti skal lave forslag til vedtagelse sammen i dag, men jeg kan selvfølgelig ikke tilbageholde en vis undren over, at hr. Hans Christian Schmidt gør så meget ud af, at Venstre ikke stemmer for forslaget om afgifter på CFC-gasser og haloner.
Birthe Rønn Hornbech (V), 2004-12-10:
Det er såmænd ikke, fordi jeg er sur over, at mine bøger ikke er blevet omtalt i dag, men det undrer mig altså, at Socialdemokratiet har et så snævert kultursyn, at man ikke ønsker politikere, der kan andet end bare at sidde herinde og drive betonsocialdemokratisme døgnet rundt.
Karina Lorentzen Dehnhardt (SF), 2015-04-21:
Men jeg vil alligevel spørge Venstres ordfører, om man så vil være indstillet på at lave en eller anden form for beretning, så vi kan komme efter det her på en hårdere måde, for jeg synes simpelt hen, det fortjener den største straf, man kan finde inden for det her område.
Finn Sørensen (EL), 2019-02-05:
Vi ser bare sådan på det, at den regulering burde komme alle modtagere af overførselsindkomster til gode og ikke kun folkepensionister – forstået på den måde, at de rent faktisk fik forøget deres indtægt med den, så de mennesker, der ikke har ret mange penge i forvejen, kunne bruge lidt flere penge.
Benedikte Kiær (KF), 2011-04-29:
Regeringen har endvidere investeret massivt i daginstitutionerne med ekstra 2 mia. kr. til bl.a. at sætte fokus på sprog og børnemiljø i daginstitutionerne og udvikling af bedre metoder til at hjælpe udsatte børn og til massiv opkvalificering af personalet.
Jens Peter Vernersen (S), 2003-04-30:
Så kan det godt ske, at skatteministeren siger, at det er en stor sag og et lille problem - eller var det omvendt? Jeg vil bare sige, at hvis det er et lille problem, så var det da virkelig med at få det løst i en susende fart, inden man skal i gang med næste års regnskab.
Karina Lorentzen Dehnhardt (SF), 2023-12-07:
Jeg må nok med skam erkende, at vi er ret mange klimatosser i SF, som synes, at klimaet er ret vigtigt, og derfor har vi jo så også syntes, at det var så vigtig en opgave, som hr. Dan Jørgensen er udstyret med, at vi rent faktisk har fundet, at det ville være ansvarligt at cleare ham i dag.
Anders Fogh Rasmussen (V), 2003-05-14:
Til hr. Søren Søndergaard og hr. Keld Albrechtsen kan jeg sige, at jeg ikke et øjeblik er i tvivl om, at de ansvarlige myndigheder for genopbygningen af Irak vil sikre, at genopbygningen kan foregå så effektivt som muligt og med højeste kvalitet, og det vil der selvfølgelig også blive taget hensyn til, når man tager beslutning om, hvem der får kontrakterne.
Poul Nyrup Rasmussen (S), 2000-02-23:
Tænk, hvad der er investeret af penge, af ressourcer, af undersøgelser, af telefonregninger! Jeg vil kun sige én ting om det, og det er: Mine medarbejdere gør, hvad de kan, og mine medarbejdere skal ikke hænges ud i dette Folketing, og derfor kommer vi det ikke nærmere.
Marianne Jelved (RV), 2016-03-01:
Som vi har hørt fra de tidligere ordførere, handler det her om, at vi gerne vil give vores veteraner en rimelig og ordentlig behandling, og derfor får de samme rettigheder som andre grupper, som bruger botilbud og forsorgshjem og herberger osv. i andre kommuner end den, der oprindelig var deres opholdskommune.
Karen Hækkerup (S), 2008-02-22:
Men nu tænker jeg på, om hr. Naser Khader måske kan oplyse mig om - og give mig et bedre grundlag, end jeg i hvert fald selv har mulighed for at have kendskab til – hvorvidt et ægteskab, der er sådan et religiøst ægteskab, i indvandrerkredse bliver betragtet som værende ligeværdigt med et ægteskab, der er blevet indgået på kommunekontoret.
Birthe Rønn Hornbech (V), 2002-01-31:
Derfor bad Venstre også allerede kort tid efter den 11. september den daværende regering om at gå straffeloven og udlændingeloven efter. Danmark må værge sig så godt, som det er muligt, for at vi kan forblive et frit samfund. Terrorister skal kunne strafforfølges og idømmes lovens højeste straf.
Lisbeth Bech Poulsen (SF), 2016-05-27:
Det, der er vores ærinde, er at sige: Når 159 mennesker bliver myrdet, en tredjedel af dem danske statsborgere, så er det uacceptabelt, at det bliver tilbageholdt og ikke videregivet til nordmændene, når der kommer nogle og siger, at de har afgørende viden.
Peter Skaarup (DF), 2021-03-23:
Derfor ser vi gerne, at man udvider de nuværende to steder i straffeloven, hvor der er minimumsstraffe – det er drab og våbenbesiddelse – til at omfatte flere former for kriminalitet og personfarlig kriminalitet, og det vil være et oplagt sted at starte med personfarlig kriminalitet som f.eks. voldtægt, hvor vi i dag ser straffe, der er alt for lave.
Katrine Robsøe (RV), 2024-12-06:
Vi er positive over for lovforslaget, men håber også, at ministeren kan komme lidt mere ind på, hvordan vi kan være helt sikre på, at vi ikke får gjort noget, som gør, at det, der også gerne skal blive en stor vindersag for dansk erhvervsliv på den grønne front, lige pludselig kommer til at blive devalueret, og at hele den gevinst, vi troede, vi skulle have, rent faktisk bliver mindre.
Brian Mikkelsen (KF), 2005-03-17:
I den politiske aftale mellem forligspartierne er det aftalt, at vi overtager den amtslige finansiering af f.eks. Sønderjyllands Symfoniorkester, men det er også aftalt, at staten i en overgangsperiode på 4 år overtager den nuværende amtslige tilskudsopgave for de andre musikalske aktiviteter, hvorefter de så vidt muligt overføres til kommunerne.
Carsten Kissmeyer (V), 2022-06-02:
Hvis man kigger ind i det prisniveau, vi har lige nu, så er der noget, der indikerer, at det tilskudsbehov, der vil være i forbindelse med at fylde det danske naturgasnet med biogas, grøn biogas, i 2027, rent faktisk vil have et andet økonomisk afsæt.
Lars Løkke Rasmussen (M), 2025-05-22:
Nu skal man jo lige passe på, hvor mange ting man tager på tallerkenen på en og samme tid, men det er klart, at der er debatter, der er lige så vigtige som vores bidrag til tallerkenen, altså de her 0,7 pct., nemlig: Hvad gør resten af verden, og hvordan gør de?
Lisbeth Bech Poulsen (SF), 2019-04-23:
Vi har trods alt haft den i 7 år, og det er ikke sådan, at de relevante fagministerier – først og fremmest Finansministeriet, men også Økonomi- og Indenrigsministeriet og andre ministerier – ingen erfaringer har med, hvordan den er skruet sammen.
Søren Gade (V), 2005-03-30:
Men det skal ikke skjule det faktum, at jeg i avisartiklen selvfølgelig tog afstand fra udtalelserne, fordi jeg finder det stærkt beklageligt og betænkeligt, at danske statsborgere direkte eller måske indirekte opfordrer til at udøve terror mod nogle danske soldater, som befinder sig i udlandet.
Pia Olsen Dyhr (SF), 2009-04-28:
Vi accepterer en løsning, der går gennem Silkeborg by, og det gør vi netop, fordi vi mente - og mener - at der er nogle natur- og miljøværdier i Gudenådalen, som vi under ingen omstændigheder vil acceptere at der skal gå en motorvej igennem.
Inger Bierbaum (S), 1998-04-23:
En sådan handlingsplan skal jo også - som ministeren var inde på - ses i direkte sammenhæng med den vedtagelse tilbage i februar, hvor regeringen af et enigt Folketing netop fik til opgave at fremsætte forslag til forbedringer for børnefamilierne den 1. maj, forbedringer, som også skal omfatte tilvejebringelse af pladser og muligheder for fleksible ordninger osv. Men på grund af valget er datoen jo imidlertid skubbet til starten af juni.
Ole Vagn Christensen (S), 2002-12-11:
Hr. Lars Barfoed ville ikke dirigere noget som helst, det har vi også fået opfattelsen af, og derfor, når man siger, at man får 87.000 flere i arbejde med »Flere i arbejde«-aftalen, kan det jo ikke ske, og det ved hr. Lars Barfoed også godt, hvis man ikke få gang i hjulene i Danmark, ved at man kan få eksporten til at stige, men det kan man ikke gøre noget ved på grund af den udenlandske situation.
Simon Emil Ammitzbøll (UFG), 2008-11-06:
Men mener ordføreren ikke, at der også er nogle af de her bander, der vel efterhånden er så langt uden for pædagogisk rækkevidde så at sige, at vi også er nødt til at se på den mere hårde side også i forhold til at sørge for, at de simpelt hen ikke er ude i gaderne?
Karsten Hønge (SF), 2024-04-16:
Palæstinenserne lider under den humanitære katastrofe i Gaza, og Israel led et alvorligt nederlag, da Den Internationale Domstol i Haag tydeligt markerede, at landet i sin krigsførelse skal overholde konventionerne, at de skal efterforske og retsforfølge opfordringer til folkedrab, og at mere nødhjælp skal ind i Gaza.